CELEX: 62011CA0254
Language: sl
Date: 2013-03-21 00:00:00
Title: Zadeva C-254/11: Sodba Sodišča (četrti senat) z dne 21. marca 2013 (predlog za sprejetje predhodne odločbe Magyar Köztársaság Legfelsőbb Bírósága – Madžarska) – Szabolcs-Szatmár-Bereg Megyei Rendőrkapitányság Záhony Határrendészeti Kirendeltsége proti Oskarju Shomodiju (Območje svobode, varnosti in pravice — Obmejni promet na zunanjih kopenskih mejah držav članic — Uredba (ES) št. 1931/2006 — Uredba (ES) št. 562/2006 — Najdaljše neprekinjeno bivanje — Pravila za izračun)

1.6.2013   
            
            
               SL
            
            
               Uradni list Evropske unije
            
            
               C 156/4
            
         Sodba Sodišča (četrti senat) z dne 21. marca 2013 (predlog za sprejetje predhodne odločbe Magyar Köztársaság Legfelsőbb Bírósága – Madžarska) – Szabolcs-Szatmár-Bereg Megyei Rendőrkapitányság Záhony Határrendészeti Kirendeltsége proti Oskarju Shomodiju
   (Zadeva C-254/11) (1)
   
   (Območje svobode, varnosti in pravice - Obmejni promet na zunanjih kopenskih mejah držav članic - Uredba (ES) št. 1931/2006 - Uredba (ES) št. 562/2006 - Najdaljše neprekinjeno bivanje - Pravila za izračun)
   2013/C 156/05
   Jezik postopka: madžarščina
   
      Predložitveno sodišče
   
   Magyar Köztársaság Legfelsőbb Bírósága
   
      Stranki v postopku v glavni stvari
   
   
      Tožeča stranka: Szabolcs-Szatmár-Bereg Megyei Rendőrkapitányság Záhony Határrendészeti Kirendeltsége
   
      Tožena stranka: Oskar Shomodi
   
      Predmet
   
   Predlog za sprejetje predhodne odločbe – Magyar Köztársaság Legfelsőbb Bírósága – Razlaga členov 2(a), 3(3) in 5 Uredbe (ES) št. 1931/2006 Evropskega parlamenta in Sveta z dne 20. decembra 2006 o pravilih za obmejni promet na zunanjih kopenskih mejah držav članic ter spremembi določb Schengenske konvencije (UL L 405, str. 1) ter drugih upoštevnih določb schengenskega pravnega reda – Zavrnitev prošnje državljana tretje države za vstop na ozemlje države članice v okviru režima obmejnega prometa z obrazložitvijo, da je ta oseba v zadevni državi članici v obdobju šestih mesecev pred vložitvijo prošnje za vstop na ozemlju te države članice skupaj bivala dlje od najdaljšega dovoljenega trajanja bivanja – Pravila za izračun najdaljšega dovoljenega bivanja v okviru režima obmejnega prometa
   
      Izrek
   
   
               1.
            
            
               Uredbo (ES) št. 1931/2006 Evropskega parlamenta in Sveta z dne 20. decembra 2006 o pravilih za obmejni promet na zunanjih kopenskih mejah držav članic in spremembi določb Schengenske konvencije je treba razlagati tako, da mora imeti imetnik dovoljenja za obmejni promet, ki je bilo podeljeno na podlagi posebnih določb v zvezi z obmejnim prometom, uvedenih z navedeno uredbo, možnost, da se ob upoštevanju omejitev, določenih v tej uredbi, in dvostranskega sporazuma, sprejetega za uporabo te uredbe in sklenjenega med tretjo državo, katere državljan je, in sosednjo državo članico, prvič, po obmejnem območju prosto giblje tri mesece, če njegovo bivanje ni bilo prekinjeno, in drugič, da po vsaki prekinitvi bivanja ponovno uveljavlja pravico do trimesečnega bivanja.
            
         
               2.
            
            
               Člen 5 Uredbe št. 1931/2006 je treba razlagati tako, da prekinitev gibanja, navedena v tem členu, pomeni prehod – ne glede na pogostost, tudi če večkrat dnevno – meje med sosednjo državo članico in tretjo državo, kjer prebiva imetnik dovoljenja za obmejni promet, v skladu s pogoji, določenimi v tem dovoljenju.
            
         
      (1)  UL C 232, 6.8.2011..